Cuneiform Tablet TC 1 31
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi₄-ma um-ma DINGIR-mu-ta-bi₄-il₅-ma i-na lu-qú-tim ša a-na i-a-tí ù a-šur-i-dí tù-šé-bi₄-lá-ni 5 ma-na KÙ.BABBAR ku-nu-ki-a DINGIR-lu-ki na-áš-a-kum ṣú-ba-tí ú-ta-šé-er-ma ba-a-ba-tí-kà lá ú-za-ki-ma {d}a-šur ú DINGIR-kà li-ṭù-lá 1 ma-na KÙ.BABBAR a-na li-bi₄ KÙ.BABBAR-pì-kà i-na ra-ma-ni-a lu a-dí 8 ma-na KÙ.BABBAR ku-nu-ki-a a-ḫu-wa-qar ub-lá-ku-um ŠÀ.BA 1 ma-na KÙ.BABBAR ša li-ba-a áš-pu-ra-kum um-ma a-na-ku-ma a-na-kam sá-aḫ-ra-ku šu-ma li-bi₄-kà KÙ.BABBAR a-la-pá-at li-ba-kà ší-ma-am ša-ma-ma 1 GÍN KÙ.BABBAR a-šu-mì ša-li-ší-li a-ta ší-ma-am ta-áš-a-ma a-na ṣé-er a-šur-i-dí ú i-a-tí tù-šé-bi₄-lam ki-ma ši-mu lá-šu-ú-ni ba-ba-tí 10 TÚG.TA ù 5.TA ga-ší-ir-ma a-dí u₄-mì-im a-nim KÙ.BABBAR-áp-kà zi-lá-tí-kán ù du-lá-ni-ú ú-kà-i-lu-ma lá ú-šé-bi₄-lá-ku-ma a-ša-ar-ma ba-a-ba-tí-kà ú-ta-ši-ru-ú ú-za-kà-ma iš-tí wa-ar-ki-ú-tim ú-šé-ba-lá-ku-um 5 ma-na KÙ.BABBAR <gap> li-ba-a ub-lá-ku mì-šu ša ta-áš-ta-na-pá-ra-ni um-ma a-ta-ma KÙ.BABBAR ú ṣí-ba-sú ša-áš-qí-lá-ma KÙ.BABBAR ša-bu-a-tí ḫa-ba-ta-ku 15 GÍN KÙ.BABBAR 2 ṣú-ba-tí ša wa-ar <big_gap> a-na ḫa-am-ša-tim a-ša-qá-lá-ku KÙ.BABBAR i-na lá <gap> i <big_gap> a-na-ku-ma lá iš-me 4 GÍN KÙ.BABBAR <big_gap> a ša ki-ma a-wi-lim a <big_gap> ša <big_gap> ma <big_gap>